62024CO0823_INF
A Bíróság (kilencedik tanács) 2025. július 10‑i végzése –Centro Servizi Culturali Santa Chiara
(C‑823/24. sz. ügy)
„Előzetes döntéshozatal – A Bíróság eljárási szabályzatának 99. cikke – Szociálpolitika – 1999/70/EK irányelv – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 4. szakasz – A hátrányos megkülönböztetés tilalmának elve – A határozott időre alkalmazott munkavállalókkal szembeni kedvezőtlenebb bánásmód hiánya – A díjazás egyes elemeinek kizárólag határozatlan időre alkalmazott munkavállalók részére történő biztosítása – Határozott időre alkalmazott munkavállalók, akik magasabb órabért kapnak, mint a határozatlan időre alkalmazott munkavállalók”
1.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – A határozott időre alkalmazott munkavállalókkal szembeni hátrányos megkülönböztetés tilalma – Alkalmazási feltételek – Fogalom – A munkaviszonyra tekintettel fizetett rugalmassági pótlékok és vállalati kiegészítő díjazás – Bennfoglaltság
(1999/70 tanácsi irányelv, melléklet, 4. szakasz, 1. pont)
(lásd: 24., 25. pont)
2.
Szociálpolitika – Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás – 1999/70 irányelv – A határozott időre alkalmazott munkavállalókkal szembeni hátrányos megkülönböztetés tilalma – Rugalmassági pótlékok és vállalati kiegészítő díjazás nyújtása kizárólag a határozatlan időre alkalmazott munkavállalók számára – Határozott időre alkalmazott munkavállalók, akik magasabb órabért kapnak, mint a határozatlan időre alkalmazott munkavállalók – Megengedhetőség
(1999/70 tanácsi irányelv, melléklet, 4. szakasz, 1. pont, és 8. szakasz, 1. pont)
(lásd: 26–29. pont és a rendelkező rész)
Rendelkező rész
Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28‑i 1999/70/EK tanácsi irányelv mellékletében szereplő, 1999. március 18‑án kötött, a határozott ideig tartó munkaviszonyról szóló keretmegállapodás 4. szakaszának 1. pontját
a következőképpen kell értelmezni:
azzal nem ellentétes az olyan nemzeti szabályozás, amely a díjazás bizonyos elemeinek kifizetését kizárólag határozatlan időre alkalmazott munkavállalók javára írja elő, a határozott időre alkalmazott munkavállalók javára nem, amennyiben ez utóbbiak magasabb órabérben részesülnek, mint a határozatlan időre alkalmazott munkavállalók, beleértve azt is, hogy a határozatlan időre alkalmazott munkavállalók díjazásánál figyelembe veszik ezeket a díjazási elemeket.